ବ୍ରିସ୍ବେନ ଇଣ୍ଟରନ୍ୟାଶନାଲ ଖେଳିବେ ନାହିଁ ନାଡାଲ\nବ୍ରିସ୍ବେନ, ୨୮।୧୨(ଏଏଫ୍ପି)- ବିଶ୍ୱର ଶୀର୍ଷ ର଼୍ୟାଙ୍କଧାରୀ ପୁରୁଷ ସିଙ୍ଗଲ୍ସ ଟେନିସ୍ ଖେଳାଳି ରାଫାଲ ନାଡାଲ ବ୍ରିସ୍ବେନ ଇଣ୍ଟରନ୍ୟାଶନାଲ ଇଭେଣ୍ଟ ଖେଳିବେ ନାହିଁ। ସେ ନିଜର ଆଣ୍ଠୁଜନିତ ଆହତ ସମସ୍ୟା ଯୋଗୁ ଟୁର୍ନାମେଣ୍ଟରୁ ଓହରିବାକୁ ନିଷ୍ପତ୍ତି ନେଇଛନ୍ତି।\nବ୍ରିସ୍ବେନ ଇଣ୍ଟରନ୍ୟାଶନାଲ ଖେଳିବେ ନାହିଁ ନାଡାଲ\t December 28th, 16:24 PM December 28th, 16:24 PM\nବ୍ରିସ୍ବେନ, ୨୮।୧୨(ଏଏଫ୍ପି)- ବିଶ୍ୱର ଶୀର୍ଷ ର଼୍ୟାଙ୍କଧାରୀ ପୁରୁଷ ସିଙ୍ଗଲ୍ସ ଟେନିସ୍ ଖେଳାଳି ରାଫାଲ ନାଡାଲ ବ୍ରିସ୍ବେନ ଇଣ୍ଟରନ୍ୟାଶନାଲ ଇଭେଣ୍ଟ ଖେଳିବେ ନାହିଁ। ସେ ନିଜର ଆଣ୍ଠୁଜନିତ ଆହତ ସମସ୍ୟା ଯୋଗୁ ଟୁର୍ନାମେଣ୍ଟରୁ ଓହରିବାକୁ ନିଷ୍ପତ୍ତି ନେଇଛନ୍ତି। ଓ୍ବାଲର୍ଡ ଟୁର୍ ଫାଇନାଲରେ ଡେଭିଡ୍ ଗଫିନଙ୍କଠାରୁ ପରାସ୍ତ ହେବା ପରେ କୋର୍ଟକୁ ଫେରି ନ ଥିବା ନାଡାଲ ପୂର୍ବରୁ ବ୍ରିସବେନ ଇଣ୍ଟରନ୍ୟାଶନାଲ ଇଭେଣ୍ଟରେ ଖେଳିବା ନେଇ ସୂଚନା ଦେଇଥିଲେ। ମାତ୍ର ବର୍ତ୍ତମାନ ଆହତ ସମସ୍ୟାରୁ ସମ୍ପୂର୍ଣ୍ଣ ରୂପେ ମୁକୁଳିବାରେ ବିଫଳ ହେବାରୁ ସେ ଟୁର୍ନାମେଣ୍ଟରେ ଖେଳିବେ ନାହିଁ ବୋଲି ଜଣାଇ ଦେଇଛନ୍ତି। କିନ୍ତୁ ସେ ଆଗାମୀ ସିଜନର ପ୍ରଥମ ଗ୍ରାଣ୍ଡସ୍ଲାମ ଟୁର୍ନାମେଣ୍ଟ ଅଷ୍ଟ୍ରେଲିଆନ୍ ଓପନ୍ରେ ଖେଳିବେ। "ମୁଁ ଚଳିତ ବର୍ଷ ବ୍ରିସବେନରେ ଖେଳିବି ନାହିଁ। ଏଥିନେଇ ମୁଁ ଦୁଃଖିତ। ଏହି ଇଭେଣ୍ଟରେ ଖେଳିବା ପାଇଁ ଇଚ୍ଛା ଥିଲା, ମାତ୍ର ଏ ନେଇ ମୁଁ ପ୍ରସ୍ତୁତ ନାହିଁ। କାରଣ ଗତ ଲମ୍ବା ସିଜନ ପରେ ଅନ୍ତର୍ଜାତୀୟ କୋର୍ଟକୁ ଓହ୍ଲାଇବା ପୂର୍ବରୁ ମତେ ଯଥେଷ୍ଟ ଅଭ୍ୟାସର ଆବଶ୍ୟକତା ରହିଛି। ମୁଁ ଅଷ୍ଟ୍ରେଲିଆନ୍ ଓପନ୍ରେ ଖେଳିବି। ମୁଁ ଜାନୁୟାରୀ ୪ ତାରିଖରେ ପହଞ୍ଚତ୍ ସେଠାରେ ଅଭ୍ୟାସ ଆରମ୍ଭ କରିବି" ବୋଲି ୧୬ଥର ଗ୍ରାଣ୍ଡସ୍ଲାମ ଚାମ୍ପିୟନ୍ ଟୁଇଟରରେ ପ୍ରକାଶ କରିଛନ୍ତି।\nହେଟମେୟରଙ୍କ ଶତକଃ ଭାରତର ଟାର୍ଗେଟ ୩୨୩\nଗୁଆହାଟୀ,୨୧।୧୦(ପି.ଟି.)- ଭାରତ ବିପକ୍ଷ ପ୍ରଥମ ଦିନିକିଆ ମ୍ୟାଚ୍ରେ ଭ୍ରମଣକାରୀ ଓ୍ବେଷ୍ଟଇଣ୍ଡିଜ୍ ଦମ୍ଦାର ବ୍ୟାଟିଂ ପ୍ରଦର୍ଶନ କରିଛି। ମିଡଲ ଅର୍ଡର ବ୍ୟାଟ୍ସମ୍ୟାନ ଶିମରନ ହେଟମେୟରଙ୍କ ୧୦୬ ରନର ଶତକୀୟ ପାଳି ବଳରେ ଓ୍ବେଷ୍ଟଇଣ୍ଡିଜ ନିର୍ଦ୍ଧାରିତ ୫୦ ଓଭରରେ ୮ ଉଇକେଟ ହରାଇ ୩୨୨ ରନ ସଂଗ୍ରହ କରିଛି। ଟସ୍ ହାରି ଭାରତ ଫିଲ୍ଡିଂ କରିବାକୁ ନିଷ୍ପତ୍ତି ନେଇଥିଲା।\nୟୁଥ୍ ଅଲିମ୍ପିକ୍ସ ଗେମ୍ସ ପଦକ ବିଜେତାଙ୍କୁ ଭେଟିଲେ ପ୍ରଧାନମନ୍ତ୍ରୀ\nନୂଆଦିଲ୍ଲୀ,୨୧।୧୦(ପି.ଟି.)- ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ରବିବାର ୟୁଥ୍ ଅଲିମ୍ପିକ୍ସ ପଦକ ବିଜେତାଙ୍କୁ ଭେଟି ବିଚାର ବିମର୍ଶ କରିଛନ୍ତି। ଏହି ମେଗା ଇଭେଣ୍ଟରେ ଭାରତୀୟ ଖେଳାଳିମାନେ ମୋଟ ୧୩ଟି ପଦକ ହାସଲ କରି ସର୍ବକାଳୀନ ଶ୍ରେଷ୍ଠ ପ୍ରଦର୍ଶନ କରିଥିଲେ। ଏ ସଂକ୍ରାନ୍ତରେ ମୋଦି ବିଭିନ୍ନ ଫଟୋ ଟୁଇଟ୍ କରିଛନ୍ତି।\nଆଇସିସି ଟେଷ୍ଟ ର଼୍ୟାଙ୍କିଙ୍ଗ୍ଃ ତୃତୀୟ ସ୍ଥାନରେ ଆବାସ\nଦୁବାଇ,୨୧।୧୦(ଏଏଫପି)- ସଦ୍ୟସମାପ୍ତ ଅଷ୍ଟ୍ରେଲିଆ ବିପକ୍ଷ ଟେଷ୍ଟ ସିରିଜରେ ଦମ୍ଦାର ପ୍ରଦର୍ଶନ କରିଥିବା ପାକିସ୍ତାନ ଦ୍ରୁତ ବୋଲର ମହମ୍ମଦ ଆବାସ ଆନ୍ତର୍ଜାତିକ କ୍ରିକେଟ କାଉନସିଲ (ଆଇସିସି) ଟେଷ୍ଟ ର଼୍ୟାଙ୍କିଙ୍ଗ୍ରେ ଉନ୍ନତି କରିଛନ୍ତି। ୧୪ତମ ସ୍ଥାନରୁ ଉପରକୁ ଉଠି ସେ ବୋଲିଂ ତାଲିକାର ତୃତୀୟ ସ୍ଥାନ ଅକ୍ତିଆର କରିଛନ୍ତି।\nକାନେରିଆଙ୍କ ସ୍ପଟ୍ ଫିକ୍ସିଂ ସ୍ବୀକାରୋକ୍ତିଃ ପିସିବି ନୂଆ ତଦନ୍ତ ଆରମ୍ଭ କରିବ\nକରାଚି,୨୧।୧୦(ପି.ଟି.)- ଦୀର୍ଘ ୬ ବର୍ଷ ଧରି ମନା କରିଆସୁଥିଲେ ମଧ୍ୟ ପାକିସ୍ତାନ ପୂର୍ବତନ ସ୍ପିନର ଡାନିସ୍ କାନେରିଆ ଶେଷରେ ସ୍ପଟ୍ ଫିକ୍ସିଂ କରିଥିବା ନେଇ ସ୍ବୀକାର କରିଛନ୍ତି। ଫଳରେ ପାକିସ୍ତାନ କ୍ରିକେଟ ବୋର୍ଡ (ପିସିବି) ଏବେ ତାଙ୍କ ବିରୋଧରେ ନୂଆ ତଦନ୍ତ ପ୍ରକ୍ରିୟା ଆରମ୍ଭ କରିପାରେ ବୋଲି କୁହାଯାଇଛି।
